सेंसेक्स में 10 अंकों की तेजी  
प्रमुख सूचकांक सेंसेक्स 10.15 अंकों की तेजी के साथ 18,528.96 पर और निफ्टी 0.35 अंकों की गिरावट के साथ 5,551.10 पर बंद हुए।
देश के शेयर बाजारों में सोमवार को मिला-जुला रुख दर्ज किया गया। प्रमुख सूचकांक सेंसेक्स 10.15 अंकों की तेजी के साथ 18,528.96 पर और निफ्टी 0.35 अंकों की गिरावट के साथ 5,551.10 पर बंद हुए।  बम्बई स्टॉक एक्सचेंज (बीएसई) का 30 शेयरों वाला संवेदी सूचकांक सेंसेक्स 129.82 अंकों की तेजी के साथ 18,628.63 पर और नेशनल स्टॉक एक्सचेंज (एनएसई) का 50 शेयरों वाला संवेदी सूचकांक निफ्टी 23.75 अंकों की तेजी के साथ 5,575.20 पर खुला। बीएसई के मिडकैप और स्मॉलकैप सूचकांकों में भी मामूली तेजी दर्ज की गई। मिडकैप 7.90 अंकों की तेजी के साथ 6,871.68 पर और स्मॉलकैप 0.22 अंकों की तेजी के साथ 8,342.80 पर बंद हुए।